বিগত কেইদিনমান ধৰি আহি থকা ধাৰাসাৰ বৰষুণৰ আৰু ভূমি-স্খলনৰ ফলত কাঞ্চনপুৰ মহকুমাৰ সদৰ আৰু জামপুই পাহাৰক সংযোগ কৰা পথটো বিধ্বস্ত হৈ পৰিছে। উল্লেখ্য যে মিজোৰামক সংযোগ কৰা ৰাষ্ট্ৰীয় ঘাইপথ নং ৪৪ (ক)ৰ অৱস্থা অতি বিপদ-সংকুল হৈ পৰিছে আৰু যদিহে অচিৰেই কোনো ব্যৱস্থা গ্ৰহণ কৰা নহয়, তেন্তে সমগ্ৰ পথটোৱেই নিঃচিহ্ন হৈ পৰিব।
ভূমি-স্খলনৰ পাছত এই ৰাষ্টাটো ভাগি পৰিছে। উল্লেখ্য যে প্ৰাকৃতি শোভাৰ বাবে জামপুই পাহাৰ পৰ্যটকৰ ওচৰত অতি হেঁপাহৰ ঠাই। কিন্তু পথটোৰ শোচনীয় অৱস্থাৰ বাবে এই পথেৰে পৰ্যটকসকল জামপুই পাহাৰলৈ আহিব পৰা নাই।
এই ঠাইত পৰ্যটনৰ পূৰ্ণ সম্ভাৱনা থকা সত্বেও কৰ্তৃপক্ষই ইয়াত পৰ্যটনৰ বিকাশৰ বাবে পৰ্যাপ্ত সা-সুবিধা প্ৰদান কৰাৰ বাবে কোনো পদক্ষেপ গ্ৰহণ কৰা নাই।
অৱশ্যে, খণ্ড উন্নয়ন বিষয়া সজল দেবনাথৰ সৈতে যোগাযোগ কৰাত তেওঁ কৈছে যে জনসাধাৰণৰ সহযোগত এটা বিকল্প পথ নিৰ্মাণ কৰাৰ প্ৰচেষ্টা চলাই থকা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
